CELEX: 62010CO0198
Language: da
Date: 2011-09-09 00:00:00
Title: Kendelse afsagt af Domstolens Sjette Afdeling den 9. september 2011.#Cassina SpA mod Alivar Srl og Galliani Host Arredamenti Srl.#Anmodning om præjudiciel afgørelse: Corte d'appello di Milano - Italien.#Procesreglementets artikel 104, stk. 3, første afsnit, industriel og kommerciel ejendomsret - direktiv 98/71/EF - retlig beskyttelse af mønstre - artikel 17 - betingelse om kumulering af mønsterbeskyttelsen med den ophavsretlige beskyttelse - national lovgivning, der udelukker den ophavsretlige beskyttelse af mønstre, som er blevet offentligt tilgængelige før lovgivningens ikrafttræden.#Sag C-198/10.

Domstolens kendelse (Sjette Afdeling) af 9. september 2011 – Cassina mod Alivar og Galliani Host Arredamenti
      (Sag C-198/10)
      »Procesreglementets artikel 104, stk. 3, første afsnit – industriel og kommerciel ejendomsret – direktiv 98/71/EF – retlig beskyttelse af mønstre – artikel 17 – betingelse om kumulering af mønsterbeskyttelsen med den ophavsretlige beskyttelse – national lovgivning, der udelukker den ophavsretlige beskyttelse af mønstre, som er blevet offentligt tilgængelige før lovgivningens
         ikrafttræden«
      
      Tilnærmelse af lovgivningerne – mønstre – direktiv 98/71 – princip om kumulering af mønsterbeskyttelsen med den ophavsretlige beskyttelse – national lovgivning, som enten fuldstændigt eller inden for grænserne af den tidligere brug udelukker mønstre, som er blevet
         offentligt tilgængelige før ikrafttrædelsen af denne lovgivning, fra den ophavsretlige beskyttelse i denne medlemsstat i forhold
         til alle tredjemænd, der allerede har fremstillet og solgt produkter på grundlag af disse mønstre – ikke tilladt (Europa-Parlamentets og Rådets direktiv 98/71, art. 17) (jf. præmis 24-28 og 32-34 samt konkl.)
      
      Angående
      
         
               Anmodning om præjudiciel afgørelse – Corte d’appello di Milano – fortolkning af artikel 17 og 19 i Europa-Parlamentets og
                  Rådets direktiv 98/71/EF af 13. oktober 1998 om retlig beskyttelse af mønstre – national lovgivning, der har gennemført direktivet
                  ved at indføre ophavsretlig beskyttelse for mønstre – en medlemsstats adgang til at udvide betingelserne for at yde denne
                  beskyttelse.
               
            Konklusion
      Artikel 17 i Europa-Parlamentets og Rådets direktiv 98/71/EF af 13. oktober 1998 om retlig beskyttelse af mønstre skal fortolkes
         således, at den er til hinder for en lovgivning i en medlemsstat, som enten fuldstændigt eller inden for grænserne af den
         tidligere brug udelukker mønstre, som er blevet offentligt tilgængelige før ikrafttrædelsen af denne lovgivning, fra den ophavsretlige
         beskyttelse i denne medlemsstat i forhold til alle tredjemænd, der allerede før denne dato på det nationale område har fremstillet
         og/eller solgt produkter på grundlag af disse mønstre.